laion/Wikipedia-Exotic huggingface dataset:
תלמי (בן פירוס)

תלמי (ביוונית: Πτολεμαῖος‏; 295 לפנה"ס - 272 לפנה"ס) היה נסיך ומצביא אפירוטי, בנו של פירוס הראשון ושל אשתו הראשונה אנטיגונה. הוא נהרג לאחר המצור על ספרטה. תלמי נולד ככל הנראה בשנת 295 לפנה"ס. אביו היה פירוס הראשון מלך אפירוס. אמו אנטיגונה ככל הנראה מתה במהלך הלידה. הוא נקרא על שם תלמי הראשון סוטר, מלך מצרים התלמיית, שסייע לאביו בעבר. הייתה לו אחות גדולה בשם אולימפיאס השנייה, ושני אחים למחצה שנקראו אלכסנדר והלנוס. יוסטינוס מתאר אותו כאדם אמיץ, אך פזיז מאוד. בשנת 280 לפנה"ס כאשר יצא אביו למסע מלחמה באיטליה, הוא הפקיד אותו כעוצר הממלכה. בשנת 274 לפנה"ס, חזר אביו מאיטליה ויצא למסע לכיבוש יוון. תלמי היה קצין בצבאו, והוא נזכר כמי שכבש את האי קרקירה עם 60 איש בלבד. הוא גם פיקד על הכוח שכבש את סלוניקי מידי אנטיגונוס השני גונאטס, מלך מוקדון. במהלך המצור על ספרטה, תלמי פיקד על המשמר האישי של אביו. ישנן שתי גרסאות בנוגע למותו. על פי יוסטינוס, הוא הסתער בראש החיילים אל מרכז העיר, אולם הוקף באנשים ונהרג. על פי פלוטרכוס, תלמי ניהל קרב נסיגה נגד המצביא הספרטני אוואלקוס, שנועד להבטיח נסיגה בטוחה של הכוח האפירוטי אל ארגוס. עם זאת, במהלך הקרב חייל כרתי בשם אוריסוס הכה למוות את תלמי. פירוס זעם כששמע על מות בנו. פלוטרכוס כותב שהוא דהר בעצמו בראש פרשיו והרג את כל הכוח הספרטני כנקמה. בהסתמך על תיאוריו אצל ההיסטוריונים העתיקים, מעריך ויליאם סמית שאילו תלמי היה חי זמן רב יותר, הוא היה מתחרה במוניטין של אביו. אנטיגונה באתר Ptolemic Dynasty פלוטרכוס, "חיי פירוס", 6. יוסטינוס, ספר עשרים וחמישה, 4. יוסטינוס, ספר שמונה עשר, 1. יוסטינוס, ספר עשרים וחמישה, 3. פלוטרכוס, "חיי פירוס", 30. Smith, Dictionary of Greek and Roman Biography and Mythology, "Ptolemaeus", 1873
שיין שמלץ

שיין אדוארד שמלץ (Shane Edward Smeltz; נולד ב-29 בספטמבר 1981) הוא כדורגלן עבר ניו זילנדי ששיחק בעמדת החלוץ. שמלץ נולד בגרמניה המערבית להורים ממוצא ניו זילנדי. בגיל 6 עבר לאוסטרליה ושם התחיל לשחק כדורגל. כאשר הגיע לגיל הבוגרים נדד בין מספר קבוצות במדינתו עד שבשנת 2005 חתם במנספילד טאון מהפוטבול ליג השנייה. עונה לאחר מכן חתם בווימבלדון בה שיחק את רוב משחקיו כמחליף ולמרות זאת הוא כבש 26 שערים בכל המסגרות. בשנת 2007 חזר לניו זילנד כאשר חתם בולינגטון פיניקס המשחקת ביגת העל האוסטרלית. בעונת 2008/2009 סיים שמלץ כמלך שערי הליגה עם 12 שערים. בקיץ 2009 חתם בגולד קואסט יונייטד. בעונתו היחידה בקבוצה הבקיע 19 שערים וסיים כמלך שערי הליגה עונה שנייה ברציפות. ב-12 ביולי 2010 חתם לשנתיים בצ'אנדונג לוננג מליגת העל הסינית, אך כעבור חמישה ימים התחרט וחזר לגולד בה גם פתח את עונת 2010/2011. ב-24 באוגוסט 2010 חתם בגנצ'לרבירליגי מליגת העל הטורקית. בטורקיה לא הצליח לקבל את ההזדמנות ובינואר חזר לגולד קואסט יונייטד. ב-20 במרץ 2011 חתם בפרת' גלורי תמורת 4.1 מיליון דולר אוסטרלי. במשחקו בשני במועדון הבקיע את שערו ה-51 ובכך עלה למקום השני בטבלת הכובשים המצטיינים בכל הזמנים אחרי ארצ'י תומפסון. ב-24 במרץ 2012 הבקיע רביעייה בניצחון קבוצתו נגד מלבורן ויקטורי. ב-18 במאי 2014 חתם בפ.צ. סידני עד לסיום העונה. בתום העונה האריך את חוזהו בשנתיים נוספות. ב-12 ביולי 2016 חתם בקדה. למרות שנולד בגרמניה, החליט שמלץ לייצג את ניו זילנד. שמלץ שיחק בנבחרות הצעירות של ניו זילנד ובשנת 2003 הצטרף לסגל נבחרת ניו זילנד. ב-25 באפריל 2006 הבקיע את שער הבכורה שלו בנבחרת בהפסד 4-1 לצ'ילה. שמלץ היה מלך שערי הנבחרת בגביע אוקיאניה 2008 עם 8 שערים ואף זכה עימה בתואר. שמלץ נכלל בסגל הנבחרת גם לקראת גביע הקונפדרציות 2009 ומונדיאל 2010. נבחרת ניו זילנד גביע אוקיאניה: 2008 אישיים כדורגלן השנה באוקיאניה: 2007, 2008 נעל הזהב בליגת העל האוסטרלית בכדורגל: 2008/2009, 2009/2010 שיין שמלץ, באתר Transfermarkt שיין שמלץ, באתר Soccerway שיין שמלץ, באתר National Football Teams שיין שמלץ, באתר FootballDatabase.eu פרופיל, באתר ההתאחדות לכדורגל בניו זילנד
יעקב הלוי ממרויש

רבי יעקב ב"ר לוי הלוי ממרויש (? - ד'תתקצ"ג, 1233) - רב ומקובל מחכמי יהדות פרובנס בתקופת הראשונים, מחבר הספר שו"ת מן השמים. נמנה בין בעלי התוספות. כן כונה בעבר בשם רבי יעקב 'החסיד' או 'הקדוש'. ר' יעקב הלוי, נולד לר' לוי. התגורר במרויש (כיום: מארווז'ול (אנ')), וטרוייש. שימש כפוסק ונחשב למקובל. רבי אלעזר אזכרי כתב שהיה גיסו של רבי מרדכי בן הלל, אך מדובר בטעות בינו ובין רבי יצחק מקורביל. ערך מורחב – שו"ת מן השמים רבי יעקב הלוי, חיבר ספר שאלות ותשובות - "שו"ת מן השמים", אשר נודע בייחודיותו בכך ששאל את שאלותיו מהשמיים. הרדב"ז, שהיו בידיו קצת מהשו"ת של רבי יעקב, כותב עליו כי הוא היה "חכם גדול מקובל" ו"היה שואל שאלות מן השמים". וכן תיאר את באמצעות מה שאל מן השמים את שאלותיו: "... על ידי התבודדות ותפילה והזכרת שמות, והיו משיבין לו על שאלותיו". כן גם נכתב בספר שם הגדולים כי "רבינו יעקב החסיד, היה שואל שאלות מן השמים בהלכות ובפסקי-דינין ולהכריע בין הפוסקים. ומשיבים לו". והביא גם את דברי הרדב"ז ש"היה אחד מהגדולים בקבלה". דברים דומים, ובהרחבה, נמצאו בכתב יד: "שאלות מפסקי הלכות ששאל החכם החסיד הנודע בשערים על מרומי קרת, הדופק דלתי מרום רבי יעקב ב"ר לוי, גבר וחסיד ה' מעיר טרויש, אשר שמעו הולך בכל המדינות, על חסידותו ותמימותו הכל סומכין, וראוי לסמוך עליו, וככה משפטו כל הימים, כל זמן שהלכה מסופקת לו ציווה לנעול שערי מדרשו, ואזי ה' במראה אליו יתוודע, וכל ספקותיו מודיעים לו, וזאת גלוי וידוע לכל כי אינו יודע ואינו רואה ואין מקיץ עד שלוקחים עניין ידוע ומקריבין לפתח בית מדרשו ומיד היה נוער משנתו. ושמענו כי קודם כן הייתה מעלה כזאת לרש"י ז"ל, אבל על זה החסיד ראינו פליאות גדולות ונוראות על ספריו ועל דברו ויקם עדות ביעקב ותורה שם בישראל ומקצת דבריו כתבנו". הרב ראובן מרגליות, שו"ת מן השמים, מוסד הרב קוק, תשי"ז. ע"פ מאמר מאת דייוויד שפירו והביא סימוכין לדבריו מגרשם שלום בספרו "זרמים ראשיים במיסטיקה היהודית" חרדים סוף דף מב (הביאו החיד"א בשם הגדולים אות רכד ד"ה ואני הצעיר). הרב ראובן מרגליות, הקדמה, שו"ת מן השמים, מוסד הרב קוק, ירושלים תשי"ז, עמ' כא, באתר אוצר החכמה. שו"ת רדב"ז חלק ג סימן תקלב. שו"ת רדב"ז חלק א סימן שמ. סימן רכד. בשנתון פרוסידינגס כרך ד עמ' 153, מאמרו של ה' אלכסנדר מרכס, ובכ"י פריז. כטעות ממרויש ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יאמנה

יאמנה, הידוע גם בשם יגאן, הוא אחד משבטי הילידים של דרום קונוס שבדרום אמריקה, שנחשב לעם הדרומי ביותר בעולם. השטח המסורתי שלו כולל את האיים מדרום האי הגדול של ארץ האש, וכיום כולל גם את כף הורן. הם היו שם במשך יותר מ-10,000 שנים. במאה ה-19, בני השבט היו ידועים בתור פגויאנס על ידי העולם דובר האנגלית, אך מונח זה אינו בשימוש כיום מפני שהוא יכול להתייחס לכל העמים הילידים של ארץ האש. חלקם עדיין מדברים את שפת יאמנה אשר נחשבה שפה מבודדת; אמנם, רובם דוברי ספרדית. החל משנת 2012, כריסטינה קלדרון, המתגוררת בשטח צ'ילה, ידועה כדוברת האחרונה של שפת יאמנה בצורה שוטפת. יאמנה היו נוודים מסורתיים, שהיו ציידים-לקטים. הם נסעו על ידי סירות בין האיים כדי לאסוף מזון: הגברים צדו אריות ים, ואילו הנשים צללו לאסוף רכיכות. ברוב השבטים בעולם גובהם של האנשים הוא כ-180 סנטימטר בממוצע, אך גובהם של שבט היאמנה הוא כ-136 סנטימטר בממוצע. עורם מעט צהבהב ועינהם עגולות. רוב אנשי השבט אוהבים לענוד צמידים ושרשראות. בני יאמנה נקראים גם הקאנוארוס, את רוב יומם הם מקיימים בבוציות, מכיוון שמגורם באיים המערביים של ארץ האש. הם שטים הרבה בשביל לדוג דגים ולאכול אותם. הם שטים בסירות באורך שישה מטר לרוב וחכות דייג מעץ. כלי הנשק שלהם הם: צלצלים, רמחים וסכינים. הצלצלים והרמחים עשויים מעץ ועצמות לוויתן. הסכינים עשויים מאבן צור. עם כלים אלו הם דגים ליוויתנים דגים וחיות מים. כיום חיים פחות מ-2000 אנשים בארץ האש כולה. מדיה וקבצים בנושא יאמנה בוויקישיתוף יאמנה, באתר אנציקלופדיה בריטניקה (באנגלית)
גבתון (פירושונים)

האם התכוונתם ל... גבתון – מושב עובדים ליד רחובות גבתון (עיר מקראית) – עיר מקראית בנחלת שבט דן עינות גיבתון – שמורת טבע כקילומטר ממזרח למזכרת בתיה גיבתוניים – משפחת עופות מסדרת ציפורי השיר גיבתון – סוג של עופות קטנים ממשפחת הגיבתוניים אישים: דן גבתון – ראש החוג למדיניות ומנהל בחינוך, בבית הספר לחינוך שבאוניברסיטת תל אביב חנוך גבתון – עיתונאי ואיש רדיו ישראלי גבת
ג'יימי-לי קריוויץ

ג'יימי-לי קריוויץ (בגרמנית: Jamie-Lee Kriewitz; נולדה ב-18 במרץ 1998) היא זמרת ופעילה גרמנית. היא עלתה לגדולה אחרי הזכייה בעונה החמישית של the voice גרמניה. ב -12 בינואר 2016, ג'יימי הוכרזה כאחד מעשרת המועמדים הסופיים עבור ייצוג גרמניה באירוויזיון . וב -25 בפברואר 2016, היא נבחרה לייצג את גרמניה בתחרות האירוויזיון 2016 בסטוקהולם, שוודיה, עם סינגל הבכורה שלה, "Ghost", איתו סיימה במקום ה-26 (והאחרון) בגמר התחרות עם 11 נקודות בלבד - 10 נקודות מהקהל ונקודה אחת מהשופטים. בשנת 2013, בהיותה בת 14, אימצה אורח חיים טבעוני. בשנת 2016, השתתפה בקמפיין של PETA לקידום אורח חיים זה. מדיה וקבצים בנושא ג'יימי-לי קריוויץ בוויקישיתוף ג'יימי-לי קריוויץ, ברשת החברתית פייסבוק ג'יימי-לי קריוויץ, ברשת החברתית אינסטגרם ג'יימי-לי קריוויץ, סרטונים בערוץ היוטיוב ג'יימי-לי קריוויץ, במסד הנתונים הקולנועיים IMDb (באנגלית) ג'יימי-לי קריוויץ, באתר ספוטיפיי ג'יימי-לי קריוויץ, באתר MusicBrainz (באנגלית) ג'יימי-לי קריוויץ, באתר דיזר ג'יימי-לי קריוויץ, באתר Discogs (באנגלית) ג'יימי-לי קריוויץ, באתר Songkick (באנגלית) ג'יימי-לי קריוויץ, באתר Genius Neues PETA-Motiv: The Voice of Germany-Gewinnerin Jamie-Lee Kriewitz - "Vegan life is the best life" Sängerin und "Manga-Mädchen" lebt seit knapp 3 Jahren tierleidfrei, presseportal.de, 25.02.2016 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
האחים פורטיס

האחים פורטיס הוא שמו של ההרכב המוזיקלי שליווה את רמי פורטיס בהופעות בין השנים 1994-1996. במהלך פעילותם המשותפת הוציא פורטיס בליווי האחים פורטיס שני אלבומים וסינגל אחד: שוטר פושע והענק הלוחש - יצא ב-1994 ונחשב לאלבום המצליח ביותר של פורטיס מבחינה מסחרית. פורטיס כתב, הלחין, עיבד והפיק יחד עם "האחים פורטיס". האלבום כולל בין היתר את השירים: "תלוי על הצלב", "את לא", "כחול אדמדם", "ויקטוריה", "דניאל ג'וק" ו"יש". במהלך יחסי הציבור לקידום התקליט כינה פורטיס את להקת הליווי שלו בשם "האחים פורטיס", ובקופסה אוספורטיס מיוחסים להיטי "שוטר פושע והענק הלוחש" לאחים פורטיס. בשנת 1995 הוציאו "האחים פורטיס" את הסינגל "הפסיכולוג אמר", לקראת אלבום שהיה אמור להקרא "קולקציית קיץ 96". השיר, שאף צולם לו וידאו קליפ, נגנז לבסוף מהאלבום שהפך ל"איפה הסוסים" ונכלל מאוחר יותר בקופסה אוספורטיס. האלבום איפה הסוסים יצא ב-1996, והוקלט באולפני גל קול. פורטיס כתב את המילים והאחים פורטיס הלחינו ועיבדו, פרט ל"איש השיש" שעובד בשיתוף עם אלי לוזון, שגם משתתף בשירה ונגינה. באלבום נכללו הלהיטים: "איפה הסוסים", "איך שניצחת", "תטרוף אותך", "איש השיש", אך האלבום לא הצליח מסחרית. לאחר סיבוב ההופעות לקידום האלבום החליט פורטיס לגנוז את הרעיון להוציא עוד תקליטים עם האחים פורטיס ועזב את "נענע דיסק" ואת ההרכב. הרכב "האחים פורטיס" השתנה כשאל רוסיאנו שנשאר על עמדת הבס והקלידים הצטרפו נושי פז (גיטרות) ורן שמעוני (תופים). הרכב זה הפך מאוחר יותר לג'נגו אשר ליווה את עמיר רוסיאנו באלבומיו והופעותיו. אורן קפלן, גיטריסט ההרכב המקורי, לימים הצטרף אל להקת הפאנק-האקלקטי גוגול בורדלו. רמי פורטיס (שירה, גיטרה) עמיר "ג'נגו" רוסיאנו (גיטרה בס, קולות, קלידים) אורן קפלן (גיטרות, קולות) יובל שפריר (תופים, קלידים, קולות) האחים פורטיס, באתר MusicBrainz (באנגלית) האחים פורטיס, באתר Discogs (באנגלית) האחים פורטיס, באתר MOOMA (בארכיון האינטרנט)
קולקטיבים מעבר לים

קולקטיבים מעבר לים (בצרפתית: Collectivité d'outre-mer) הם יחידות אדמיניסטרטיביות של צרפת שהוכרו בסעיף 74 של החוקה של הרפובליקה הצרפתית החמישית (1958) שעודכנה בשנת 2003. נכון להיום יש חמש טריטוריות שמוגדרות כקולקטיב. פולינזיה הצרפתית וואליס ופוטונה באוקיינוס השקט, סן ברתלמי וסן מרטן באיים הקריביים וסן-פייר ומיקלון ליד קנדה. הקולקטיבים הם חלק מצרפת מעבר לים. בניגוד למחוזות מעבר לים, הקולקטיבים לא כפופים לחוק הצרפתי בלבד, אלא יש להם חוקים מקומיים שמאושררים על ידי הפרלמנט הצרפתי. אולם כחלק מהרפובליקה הצרפתית הם זוכים להגנה, ביטחון ואזרחות כמו כל אזרח וטריטוריה צרפתית אחרת. בנוסף, לכל קולקטיב נציג בפרלמנט הצרפתי שנבחר רק על ידי תושבי הקולקטיב. ולכל תושב הזכות להצביע בבחירות לנשיא צרפת וכן להצביע במשאלי עם. פולינזיה הצרפתית פולינזיה הצרפתית - חמישה ארכיפלגים באוקיינוס השקט; איי החברה, איי מרקיז, איי טואמוטו, איי גמבייה ואיי אוסטרל. קולקטיב זה זוכה לאוטונומיה רחבה. סן-פייר ומיקלון סן-פייר ומיקלון - שני איים סמוכים לאי ניופאונדלנד בקנדה. עד שנת 1946 האיים היו קולוניות צרפתיות בין שנת 1946 ל-1976 האיים היו בסטטוס של טריטוריות צרפת מעבר לים. בין 1976 ל-2003 האיים היו מחוז מעבר לים. ומשנת 2003 הם בסטטוס של קולקטיב מעבר לים. ואליס ופוטונה ואליס ופוטונה - שלושה איים בדרום מרכז האוקיינוס השקט. קולקטיב זה ייחודי בכך שבשום שלב הוא לא התחלק לקומונות כפי שכל צרפת התחלקה. הקולקטיב מורכב משלוש ממלכות, אחת על כל אי שמרכיב את הקולקטיב, שבכל אחת מהן מבנה חוקתי ומערכת חוקים ייחודיים. סן מרטן סן מרטן - החצי הצפוני של האי סן מרטן באנטילים הקטנים. החצי הדרומי של האי סנט מארטן שייך להולנד. צרפת סן ברתלמי - אי בצפון האנטילים הקטנים. קלדוניה החדשה- קבוצת איים בדרום־מערב האוקיינוס השקט. עד שנת 2011 גם מיוט הייתה בסטטוס זה. אולם בעקבות משאל עם ושינוי המערך החוקתי, הסטטוס של מיוט השתנה למחוז מעבר לים. מדיה וקבצים בנושא קולקטיבים מעבר לים בוויקישיתוף Benoît Hopquin (avec Laurent Canavate à Mayotte), Mayotte accède à son statut de département dans la confusion, Le Monde, 31.03.2011.
קולות האביב

האם התכוונתם ל... קולות האביב (ואלס) – ואלס מאת המלחין האוסטרי יוהאן שטראוס (הבן) קולות האביב (בלט) – בלט פה דה דה מאת הכוריאוגרף הבריטי פרדריק אשטון, לצלילי הואלס של שטראוס
ארנרייך

ארנרייך הוא שם משפחה אשכנזי ממקור גרמני (בגרמנית: Ehrenreich, "נכבד"). בארצות דוברות גרמנית משמש גם כשם פרטי. האם התכוונתם ל... אלדן ארנרייך (נולד ב-1989) – שחקן אמריקאי אסף ארנרייך – במאי, תסריטאי, מפיק ושחקן ישראלי בן ארנרייך (נולד ב-1972) – עיתונאי וסופר עצמאי אמריקני, בנה של ברברה ברברה ארנרייך – סופרת ופעילה פוליטית אמריקנית דוד ארנרייך, שמו המקורי של דוד ארן, מבקר ספרות, מסאי ומתרגם ישראלי ישעיהו ארנרייך – ראש מועצת עמנואל וסגן ראש עיריית בית שמש חיים יהודה ארנרייך – רב במוראביה, בטרנסילבניה ובסלובקיה משה ארנרייך – רב ישראלי, ראש הכולל ארץ חמדה [[[קארל ארנרייך]] Carl Ehrenreich
קולות

האם התכוונתם ל... קולות (מוזיקה) – במוזיקה, הדרך לסדר את הצלילים לפי גובהם קולות (מופע מחול) – מופע מחול פרי יצירתו של כריסטופר ברוס, שבוצע על ידי להקת בת שבע בשנת 1977 קולות – אלבום של חוה אלברשטיין משנת 1982 קולות – אלבום של יעקב שוואקי משנת 2014 קולות (מחזמר חסידי) מאת יהודה מורלי (בהשראת "מסירות נפש" מאת י"ל פרץ). עלה באספקלריא בשנת 2006 בבימוי של מורלי, ובשנת 2013 בבימויו של יפים ריננברג קולות (ארגון חברתי) – עמותה ישראלית להתחדשות יהודית קולות בנגב – מרכז הכשרה והנחיה ישראלי הפועל לשינוי חברתי "שמיעת קולות" - סוג של הזיה אודיטורית, המאפיינת חולי סכיזופרניה ציד קולות – פנייה מגמתית לאנשים על מנת להביאם לידי הצבעה רצויה בבחירות או לידי פעולה רצויה אחרת קבלן קולות – אדם העוסק בגיוס מצביעים בבחירות קולות' – דמות קלינגון מסדרת הטלוויזיה "מסע בין כוכבים" קול (פירושונים)
מיצ'ם

האם התכוונתם ל... מתיו מיצ'ם (Mitcham) – קופץ למים אוסטרלי רוברט מיצ'ם (Mitchum) – שחקן קולנוע אמריקני
אנדרה אמל

אנדרה אמל (בצרפתית: André-Henri Louis Hammel; ‏9 במאי 1894 – 9 בדצמבר 1965) היה פסיכיאטר וכומר פרוטסטנטי צרפתי, פעיל המחתרת הצרפתית במלחמת העולם השנייה. על פועלו להצלת יהודים בתקופת השואה הוענק לו התואר חסיד אומות העולם. אנדרה-אנרי-לואי אמל נולד בשנת 1894 בפריז כבנם של ז'ורז'-אנרי-אוגוסט אמל ושל אנרייט-אלפונסין-ז'רמן לבית איסטאש (Ustache). אמל היה כומר פרוטסטנטי וכיהן בכנסיית "בית הנפש" (Foyer de l'Âme) בפריז בין השנים 1921–1931. בשנת 1930 הגיש עבודה לשם קבלת תואר דוקטור ברפואה הנושא פיזיולוגי-ביוכימי. בשנת 1931 התיישב ביישוב הקטן מלאסיז ביער קומפייאן (Compiègne), בתחום העיירה סן-ז'אן-או-בואה (אנ') (במחוז אואז (Oise) בחבל או-דה-פראנס שבצפון צרפת) ופתח בו את "בתאני" (Béthanie) - אחד מבתי החולים הפסיכיאטריים הפרטיים הראשונים בצרפת. הוא היה בו זמנית פעיל חברתי ופוליטי, ונבחר לראשות העיירה סן-ז'אן-או-בואה. על פועלו ואומץ לבו בתקופת מלחמת העולם הראשונה הוענק לו אות לגיון הכבוד הצרפתי. לאמל ולאשתו נולדו חמישה ילדים. אחת מהן, אוולין סולרו (אנ'), הייתה סוציולוגית וסופרת. בן אחד, מוריס, היה לכומר, בן אחר, ז'אן-פייר, היה מלוחמי תנועת ההתנגדות הצרפתית נגד הנאצים, מעוזריו של אנדרה מאלרו שנודע באותם ימים כ"קולונל ברז'ה" ומאוחר יותר היה מנהל של בית הספר שנודע כ"בית הספר האלזסי" בפריז. אחד מנכדיו של אנדרה אמל היה הספלאולוגי פרדריק אמל. בין השנים 1942–1944 החביא אמל 11 יהודים בבית החולים שלו. היהודים הועברו אליו על ידי רשת מחתרתית פרוטסטנטית צרפתית שכללה את הפסטורים מארק בגנר וטייס, את ז'אק מורי ואחרים. אמל השיג עבור 11 היהודים - מגורשים מגרמניה וילד ממזרח אירופה - תעודות זהות מזויפות עם שמות נוצריים, והציגם כנוצרים פרוטסטנטים. בעתות סכנה - למשל, כאשר ביקרו חיילים גרמנים בבית החולים, לצורכי חיפוש יהודים או אשפוז, או בעתות הפצצות - היה מחביא את היהודים במרתף הבניין. אשתו של אמל, ז'ורז'ט לבית רוסטן (Roustain), בת של כומר שתמך בזמנו בדרייפוס, סייעה לו לטפל הן במטופלים האמיתיים והן ביהודים המסתתרים. היא מתה בפתאומיות מהתקף אסתמה בגיל 44. אמל נותר לבדו והמשיך לגדל את חמשת ילדיהם. למרות זאת לא נטש את המשימה שנטל על עצמו. הוא הסתיר במוסד שלו גם כמה צנחנים מכוחות הברית. אות לגיון הכבוד של צרפת בדרגת אביר בשנת 1996 הוכר אמל על ידי יד ושם בתור חסיד אומות העולם. אשתו ז'ורז'ט הוכרה אף היא בתור חסידת אומות העולם. על אנדרה אמל, באתר יד ושם (באנגלית) ביוגרפיה באתר ‏ AJPN (איגוד האלמונים, חסידי אומות העולם והנרדפים בימי הכיבוש הנאצי ביישובי צרפת) (בצרפתית) geneanet Généalogie de André Henri Louis HAMMEL, Geneanet (בצרפתית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
איציק בנבנישתי

איציק בנבנישתי (נולד ב-1965), הוא מנהל ישראלי. כיהן כמנכ"ל קבוצת פרטנר תקשורת החל מ-1 ביולי 2015 ועד התפטרותו ב-5 באפריל 2021. באוגוסט 2021 מונה לנשיא משותף של חברת NSO ובאוקטובר אותה שנה מונה למנכ"ל החברה. כשבועיים לאחר המינוי הודיע על עזיבתו המיידית. בנבנישתי נולד בירושלים. החל את הקריירה ככלכלן במחלקת המחקר בבנק ישראל, בתחום מקרו-כלכלה, סחר חוץ ומאזן תשלומים. לאחר מכן, עבד כמנהל כספים וכלכלן בחברת CMS Ltd, נציגת HP בישראל, ובשנת 1997 התמנה למנכ"ל החברה. ב-2003, מונה למנכ"ל משותף של חברת HP בישראל, וניהל את חטיבת המחשוב האישי וערוצי ההפצה. בשנת 2007, מונה בנבנישתי למנכ"ל חברת בזק בינלאומי, מקבוצת בזק. בין המהלכים הבולטים של בנבנישתי כמנכ"ל בזק בינלאומי, היו הובלת פרויקט אסטרטגי של סלילת הכבל האופטי התת-ימי מישראל לאירופה, והעמקת אחיזת החברה בשוק העסקי עם פיתוח תחום שירותי הענן. בתחילת שנת 2014, לאחר שמונה שנים בקבוצת בזק, הודיע בנבנישתי על פרישה מתפקידו כמנכ"ל בזק בינלאומי. באוקטובר אותה שנה מונה למשנה למנכ"ל פרטנר והאחראי על הפעילות העסקית של החברה. ביוני 2015, חודש לפני שנכנס רשמית לתפקיד מנכ"ל פרטנר, התעוררה סערה סביב התבטאות מנכ"ל Orange העולמית סטפן רישאר, אשר אמר במהלך ראיון כי מבחינתו היה מסיים את פעילות החברה בישראל "כבר מחר". בנבנישתי הוביל קו חד משמעי על פיו לחברת פרטנר אין בעיה להיפרד ממותג אורנג' עמו הייתה מזוהה כ-17 שנים, שכן החברה היא בראש ובראשונה ישראלית. ב-1 ביולי 2015 החל בנבנישתי לכהן כמנכ"ל קבוצת פרטנר. הוא הוביל את מהלך המיתוג מחדש של מרבית פעילות הקבוצה תחת מותג 'פרטנר', בהמשך להודעה הרשמית של החברה מחודש ינואר 2016 על הפרידה ממותג Orange. בהשקת המותג Partner ב-16 בפברואר 2016, הכריז בנבנישתי על יציאת החברה לדרך חדשה, כחברת תקשורת כוללת. כמנכ"ל פרטנר, חתם במרץ 2016 על הסכם קיבוצי ראשון עם ועד עובדי החברה. ב-5 באפריל 2021 הודיע בנבנישתי על כוונתו לעזוב את תפקידו כמנכ"ל חברת פרטנר. באוגוסט 2021 מונה לנשיא משותף של חברת NSO. באוקטובר אותה שנה מונה למנכ"ל החברה. בנבנישתי הוא בעל תואר ראשון בכלכלה ותואר שני במנהל עסקים (MBA), עם התמחות במימון ושיווק, שניהם מהאוניברסיטה העברית בירושלים. נשוי ואב לשלוש בנות. פרטנר תקשורת, אתר החברה גד פרץ, שירי חביב-ולדהורן וטלי ציפורי, ‏מנכ"ל פרטנר חיים רומנו פורש - איציק בנבנישתי יחליפו, באתר גלובס, 19 במאי 2015 הדס מגן, גד פרץ, ‏מנכ"ל פרטנר: "כל העיסוק סביב ההשקה עשה לנו רק טוב", באתר גלובס, 5 במרץ 2016 דיאנה בחור ניר ויואב סטולר, איציק בנבנישתי: "בטלוויזיה יצרנו מפץ גדול", באתר כלכליסט, 24 בדצמבר 2018 ישראל וולמן, "זה לא פשוט לנהל חברה ללא גרעין שליטה", באתר "ידיעות אחרונות", 21 במאי 2021 מנכ"ל פרטנר איציק בנבנישתי מתפטר מתפקידו לאחר 6 שנים, באתר ynet, 5 באפריל 2021 אביאור אבו, מנכ"ל פרטנר איציק בנבנישתי מתפטר מתפקידו לאחר 6 שנים, באתר כלכליסט - www.calcalist.co.il, ‏2021-04-05 עומר כביר, חילופי תפקידים ב-NSO: הסמנכ"ל איציק בנבנישתי יחליף את שלו חוליו כמנכ"ל, באתר כלכליסט, 31 באוקטובר 2021 "בבית לא הרעיפו חום פיזי, ואבא הסביר: "ילד מותר לנשק רק כשהוא ישן, אחרת ייהפך למפונק"". כלכליסט - www.calcalist.co.il. 2016-06-23. נבדק ב-2017-09-12. עומר כביר, בלעדינשיא משותף חדש ל-NSO: מנכ"ל פרטנר לשעבר איציק בנבנישתי, באתר כלכליסט, 15 באוגוסט 2021
דוד מקאלוש

רבי דוד מקאלוש היה אדמו"ר חסידי, הראשון בשושלת קאליש. בנו הצעיר של רבי מאיר (הגדול) מפרמישלאן. פרק זה לוקה בחסר. אנא תרמו לוויקיפדיה והשלימו אותו. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. בצעירותו למד תורה מפי אביו רבי מאיר, עד פטירתו בשנת תקמ"א, אז ייסד את חצרו בקאלוש. לאחר פטירתו מילא את מקומו אחיינו, רבי יצחק מקאליש, בנו של רבי אהרן אריה לייב מפרמישלאן. רבי דוד ככל הידוע היה ערירי. חסידות קאליש חסידות פרמישלאן מאיר (הגדול) מפרמישלאן ד"ר יצחק אלפסי, טרקליני החסידות, חלק א', 2016 ד"ר יצחק אלפסי, החסידות מדור לדור, חלק א', 1995 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
V354 בקפאוס

V354 בקפאוס (V354 Cephei) הוא על-ענק אדום הממוקם בקבוצת הכוכבים קפאוס בגלקסיית שביל החלב. V354 בקפאוס הוא כוכב משתנה לא סדיר איטי הממוקם במרחק של 9,000 שנות אור ממערכת השמש והוא אחד הכוכבים הגדולים ביותר הידועים לאנושות, עם רדיוס מוערך של 1,520 רדיוסי שמש (1,060,000,000 קילומטרים). במידה והוא היה ממוקם במרכז מערכת השמש הוא היה עולה על מסלולו של צדק ומתקרב לזה של שבתאי. V354 בקפאוס אינו מזוהה בבירור כעל-ענק אדום משתנה לאחר שנחקר בעזרת הטלסקופים IRAS ו 2MASS, אך לפני יצירת הקטלוג הכללי של כוכבים משתנים בשנת 1981 הוא הוגדר רק בעזרת קטלוגים אלמוניים. V354 בקפאוס היה עמום מידי על מנת להיכלל בקטלוגים בעלי חשיבות. V354 בקפאוס מרוחק מכדי שיהיה אפשר למדוד את מרחקו בעזרת פרלקסה בדיוק רב ומרחקו מכדור הארץ מוערך בכ-3,500 פארסק (9,000 שנות אור). הוא קרוב לאזור Cepheus OB1 אשר ממוקם בתוך קבוצת הכוכבים קפאוס וכנראה הוא חלק ממנה. בהירותו וגודלו של V354 בקפאוס נתונים במחלוקת. בשנת 2005 צוות בראשה עמד אמיל לווסק מצא שהכוכב בעל עוצמת הארה גבוהה (פי 369,000 מהשמש) וכתוצאה מכך התברר שרדיוסו הוא 1,520 רדיוסי שמש, מה שעושה אותו אחד מהכוכבים הגדולים ביותר היודעים לאדם. מאותם נתונים שבהם השתמש Mauron et al 2011, Levesque et al 2005 הסיק שהכוכב קטן בהרבה ועוצמת הארתו היא רק 76,000 עוצמת הארה של השמש מה שאומר שרדיוסו הוא רק 690 רדיוסי שמש. במחקר שבוצע בשנת 2004 הכוכב נכלל ברשימת כוכבי על-ענק אדום הכי גדולים והכי בהירים לצד KW בקשת, KY בברבור ו- μ בקפאוס מדיה וקבצים בנושא V354 בקפאוס בוויקישיתוף V354 בקפאוס, בבסיס הנתונים SIMBAD לגרמי שמיים אסטרונומיים https://iopscience.iop.org/article/10.1086/430901
עוד כותרות

עוד כותרות היא תוכנית בידור ישראלית ששודרה בערוץ 2 על ידי שידורי קשת. התוכנית היא סדרה בת של התוכנית "ארץ נהדרת", והיא מבוססת על פינה ששודרה בין העונות 1-12 של התוכנית. עונתה הראשונה שודרה במקביל לעונתה ה-13 של תוכנית זו. ב-16 ביולי 2020 עלתה העונה השנייה של התוכנית, במתכונת שונה מעט בעקבות הגל השני של מגפת הקורונה בקשת 12. רוב התוכנית כוללת התייחסות לכותרות השבוע בצורה הומוריסטית על ידי משפטי מעבר של המנחה איל קיציס בדומה לפינה בתוכנית "ארץ נהדרת". עונה זו הוצגה כתוכנית סיכום שבועי, בדומה לתוכניות אחרות המשודרות בימי שישי, וכן בפרקיה הראשונים הכותרות הוצגו על פי ימים ולא בסדר אקראי כמו בהמשך. "התודה" - פינה בה מישהו מהקהל, תמיד ירמי שיק בלום, מגיב על אירועי השבוע. בהמשך העונה הוצגו קטעי מעבר בין הכותרות, בהם רואים את הכותבים של התוכנית דנים כיצד ניתן לשפרה שבראשם קיציס, הכותב הנלהב ירמי, אשר קודם מתפקידו כקהל קבוע, יואב רבינוביץ' ולאה לב. פינה נוספת מבית היוצר של ערוץ הכיבוד משלבת צירוף קטעי וידאו מוקלטים של אישים מפורסמים אשר לא מופיעים לפי הסדר כרונולוגי, לרוב מתוך ראיון מקורי, לבין מראיין קבוע, כאשר השילוב המלאכותי יוצר קטעים משעשעים. ב-16 ביולי 2020, קצת יותר מחודש לאחר רדת העונה ה-17 של ארץ נהדרת, בעקבות הגל השני של מגפת הקורונה בישראל, הוחלט להחזיר את התוכנית, ולהפוך אותה מתוכנית סיכום שבועית, לתוכנית יומית בת עשר דקות בשידור חי. עונה זו דומה יותר במתכונתה לפינה מהתוכנית ארץ נהדרת מאשר לעונתה הראשונה מכיוון שהיא שמה עדיפות על כותרות וקטעי וידאו משעשעים ובוטלו מערכוני הקישור והפינה של ירמי מהעונה הראשונה. אתר ארץ נהדרת באתר מאקו ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.